Държавен вестник, бр. 94, 2015 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  94
11. подготовка по учебни предмети от об-
ластта на глобалното, гражданското, здравното 
и интеркултурното образование, предприема-
чеството, управлението на личните финанси 
и програмирането, защитата на родината, 
населението и околната среда, учебни пред-
мети, които формират национално самочувст-
вие, патриотичен дух и родолюбие в децата 
и учениците, като разширяват и допълват 
съдържание, което присъства интегрирано в 
други учебни предмети.
(2) Учебното време, определено за изби-
раемите учебни часове в специализираните 
училища, може да се използва и за специали-
зирана подготовка в областта на спорта, на 
изкуствата или на културата, или за религи-
озно обучение. 
Чл. 9. Учебното време за осъществяване 
на профилирана подготовка във втория гим-
назиален етап е между 18 и 20 учебни часа 
седмично, като всеки от профилиращите 
предмети се изучава с не по-малко от 4 учебни 
часа седмично през целия етап на обучение.
Чл. 10. (1) Във факултативните учебни ча-
сове се придобива допълнителна подготовка 
чрез обучение по предмети, модули и/или 
дейности, които училището може да предложи 
и отговарящи на интересите на учениците и 
подкрепящи развитието на заложбите им, и 
може да се извършва обучение по майчин 
език, религия, хореография и по чужд език, 
различен от посочените в държавния обра-
зователен стандарт за общообразователна 
подготовка и в държавния образователен 
стандарт за профилирана подготовка. 
(2) В спортните училища факултативните 
учебни часове се използват и за придобиване 
на специализирана подготовка.
(3) Броят на факултативните учебни ча-
сове във всеки от класовете е до 4 учебни 
часа седмично, а разпределението им между 
отделните предмети, модули и/или дейности 
се осъществява в училищния учебен план. 
Чл. 11. (1) В часовете от раздел Г, пред-
видени за изучаване на специалните учебни 
предмети в специалните училища за обучение 
и подкрепа на ученици със сензорни увреж-
дания – увреден слух или нарушено зрение, 
се осъществява обучение в зависимост от 
спецификата на конкретното училище и с 
цел подпомагане на цялостното развитие на 
ученика с увреден слух или с нарушено зрение, 
като конкретните специални учебни предмети 
и тяхното разпределение по класове, етапи 
и степени се определят в училищния учебен 
план в съответствие с държавния образовате-
лен стандарт за приобщаващото образование.
(2) Учебното време за обучение по всеки 
от специалните учебни предмети по ал. 1 в 
училищия учебен план е с не по-малко от 
2 и с не повече от 4 учебни часа седмично.
Раздел ІІІ
Рамкови и типови учебни планове
Чл. 12. (1) Рамковите учебни планове 
определят:
1. броя на учебните седмици по класове;
2. наименованията на учебни предмети/
модули, включени в раздел А; 
3. годишния брой учебни часове за съот-
ветния клас, както и общия брой часове за 
съответния етап и степен, предвидени за изу-
чаването на всеки от задължителните учебни 
предмети/модули, включени в раздел А; 
4. общия годишен брой на избираемите 
часове в раздел Б;
5. максималния годишен брой на факул-
тативните часове в раздел В.
(2) Рамковите учебни планове са според 
степента и вида на образованието, както и 
според спецификата и формите на обучението, 
а в средната степен на образование – и според 
начина на изучаване на чужд език – интен-
зивно, разширено или не, както следва:
1. Рамков учебен план за общо образо-
вание за основната степен на образование 
(приложение № 1);
2. Рамков учебен план за профилирано 
образование с интензивно изучаване на чужд 
език с профил „Чужди езици“, „Обществени 
науки“, „Хуманитарни науки“, „Музика“, 
„Изобразително изкуство“, „Предприемаче-
ски“ или „Физическо възпитание и спорт“ 
(приложение № 2);
3. Рамков учебен план за профилирано 
образование с интензивно изучаване на чужд 
език с профил „Математически“, „Софтуерни 
и хардуерни науки“, „Икономическо развитие“ 
или „Природни науки“ (приложение № 3);
4. Рамков учебен план за професионално 
образование с интензивно изучаване на чужд 
език (приложение № 4);
5. Рамков учебен план за профилирано 
образование с разширено изучаване на чужд 
език (приложение № 5);
6. Рамков учебен план за професионално 
образование с разширено изучаване на чужд 
език (приложение № 6);
7. Рамков учебен план за профилирано 
образование без интензивно и без разширено 
изучаване на чужд език (приложение № 7);
8. Рамков учебен план за професионално 
образование без интензивно и без разширено 
изучаване на чужд език (приложение № 8);
9. Рамков учебен план за общо и за профе-
сионално образование в училища по изкуствата 
(приложение № 9);
10. Рамков учебен план за общо и за про-
фесионално образование в спортни училища 
(приложение № 10);
11. Рамков учебен план за общо и за профи-
лирано образование в училища по културата 
(приложение № 11);